Soovunelmates loodetakse, et ka DNA-järjestamine hakkab Moore'i seadusega samas tempos arenema. Gordon Moore'i genoomi lugemiseks läks tarvis 1000 kiipi, mille tükihind küündib 99$. Samas kasutati kiipide trükkimisel 1995 aasta tehnoloogiat, mis võimaldab luua minimaalselt 0,35 mikromeetrise läbimõõduga struktuure.  Seevastu 2005. aasta tehnoloogia võimaldab ehitada kiipe, mille väiksemad osad on juba 0,065 mikromeetri laiused, mis tähendaks, et igale kiibile mahuks juba miljard ioonisensorit. Seega piisaks oletatavasti 2013. aastaks inimgenoomi järjestamiseks tuhandest dollarist.